เทพยุทธ์เซียนกลอรี่

เทพยุทธ์เซียนกลอรี่ (; ) เป็นละครโทรทัศน์สัญชาติจีนในปี พ.ศ. 2562 นำแสดงโดย หยาง หยาง เจียงซูอิ่ง ไล่อี้ หยางถิงตง ฉายเมื่อ 24 กรกฎาคม - 30 สิงหาคม 2562 มี 1 ซีซั่น 40 ตอน

โครงเรื่อง 
เยี่ยซิว เป็นนักกีฬาอีสปอร์ตมืออาชีพที่อาศัยอยู่ในเมืองหางโจว สาธารณรัฐประชาชนจีน เป็นนักกีฬาอีสปอร์ตยอดฝีมือแห่งวงการการแข่งขันเกม Glory เกมออนไลน์โด่งดังแห่งยุคที่ผสมผสานทั้ง MOBA, RPG และ FPS และได้รับการยกย่องว่าเป็นเทพเจ้าของผุ้เล่นทั้งหมดและเขาเป็นหัวหน้าทีมแต่ต้องลาออกและมาตั้งสโมสรโดยเริ่มเล่นใหม่ตั้งแต่ต้นและต้องฝ่าฟันอุปสรรคเพื่อกลับเข้าสู่การแข่งขันอีกครั้ง

ซีรีส์เริ่มต้นด้วยความกดดันในอาชีพของเยี่ยชิว ด้วยเหตุผลบางอย่างทำให้เยี่ยชิวต้องประกาศลาออกจากทีมอย่างกะทันหัน สร้างความเสียอกเสียใจให้แฟนคลับทั่วประเทศ พร้อมทั้งตัวละครระดับเทพที่เขาสร้างขึ้นอย่าง ‘อี๋เยี่ยจือชิว’ ต้องตกไปสู่ผู้สืบทอดคนใหม่ซึ่งวางตัวเป็นคู่อริ

เรื่องราวหลังจากนี้ไม่ต่างจากการ์ตูนโชเน็นที่เราอ่านยามเด็ก ตัวเอกล้มเหลวแต่ลุกขึ้นสู้ จากเด็กหนุ่มที่ประสบความสำเร็จในวงการ เยี่ยชิวกลายเป็นคนที่ไม่มีที่ซุกหัวนอน และตัดสินใจเริ่มต้นใหม่ด้วยอาชีพผู้จัดการร้านอินเทอร์เน็ต ซึ่งตั้งอยู่ฝั่งตรงข้ามบริษัทเดิม จากนั้นเขาก็เริ่มปั้นตัวละครใหม่ ทำเควสต์สร้างชื่อเสียงโด่งดังไปในหมู่นักเล่นเกมทั่วประเทศ โดยไม่มีใครรู้ว่าบุคคลนั้นคือเยี่ยชิวนักกีฬาอีสปอร์ตคนดัง 

หลังสร้างเสียงฮือฮาในวงการเกมได้ในระดับหนึ่ง เยี่ยชิวตัดสินใจฟอร์มทีมขึ้นมาใหม่เพื่อกลับเข้าสู่วงการอีกครั้ง ภายใต้สโมสรของตัวเอง พร้อมกับสมาชิกไร้ชื่อที่ผ่านการฝึกปรือจากเขา ตัวละครเยี่ยชิวสะท้อนให้เห็นถึงพลังของความพยายาม ความอุตสาหะ ไม่ย่อท้อต่ออุปสรรคที่ฝ่าฟันให้ถึงฝัน เพราะเขาเชื่อว่าในความสิ้นหวัง มีความหวังเสมอ

นอกจากในแง่ของพลังแห่งมิตรภาพ ความพยายามในการล่าฝัน ซีรีส์เรื่องนี้ยังสะท้อนให้เห็นถึงภาพรวมวงการอีสปอร์ต แม้จะไม่กระจ่างแจ้งในทุกแง่มุม แต่อย่างน้อย ความจริงจัง ตารางฝึกซ้อมอันแน่นเอี้ยด และเกียรติยศเหล่านั้นคือของจริง ในทุกๆ วันนักกีฬาอีสปอร์ตระดับมืออาชีพ ต้องอาศัยอยู่รวมกันภายในแคมป์ที่ทางสโมสรจัดไว้ให้ พวกเขาต้องซ้อมตามตารางเวลาไม่ต่ำกว่า 8 ชั่วโมง ทั้งในแง่ของทฤษฎี กลยุทธ์ และภาคปฏิบัติ โดยมีจุดมุ่งหมายเดียวคือชัยชนะอันดับ 1 ของลีก เพราะถ้าหากพ่ายแพ้ทำผลงานไม่ดี นั่นหมายถึงการตกชั้นสู่ลีกรอง และอาจส่งผลกระทบต่อสปอนเซอร์ และอาชีพนักกีฬาได้

Glory ไม่ใช่การแข่งของคนคนเดียวฉันใด อีสปอร์ตเกมอื่นๆ ก็ฉันนั้น ทุกความสำเร็จย่อมเกิดจากการผลักดันในหลายภาคส่วน และการที่คว้าชัยชนะเบื้องหน้ามีหนทางเดียวคือความเพียร ตัวละครเยี่ยชิวสะท้อนให้เห็นแล้วว่า ถ้าคุณไม่ศรัทธา คุณไม่ฝึกซ้อม คุณก็จะไม่มีวันได้เกียรติยศนั้นมา

ตัวละคร 
ทีมซิงซิน

หยาง หยาง รับบท เยี่ยชิว (กัปตันทีม)

เจียงซูอิ่ง รับบท เฉินกัว (เจ้าของทีม)

หลี่หยู้เจี๋ย รับบท ถังโหรว

ไล่อี๋ รับบท เปาหรงซิ่ง

หยางถิงตง รับบท ม่อฝาน

หลี่จุ้นเฉิน รับบท อันเหวินอี้

ซ่งหานหยู่ รับบท อู่เฉิน

ฟ่านจินเหว่ย รับบท เฉียวอี้ฟาน

ไป๋เสียง รับบท เว่ยเซิน

ซุนหนิง รับบท หลัวจี๋

ทีมเจียซือ

เหลียงอี้มู๋ รับบท ซุนเสียง (กัปตันทีม)

ไล่หยู่เมิง รับบท ซูมู่เฉิง

เลิ่งจี้หยวน รับบท เซียวสือซิน

ไจ๋จื่อลู๋ รับบท ซิวเฟย

จ๋าวซู๋หลุน รับบท เถาเซวียน (เจ้าของทีม)

ทีมหลานอวี่

ห่าวซ่วน รับบท เจียหวางเฉา

หลิวซืวฉือ รับบท หลานเหอ

เจี่ยงเสว่หมิง รับบท ซี่โจว

เฉียนไพ่หลุ๋น รับบท  เชอเฉียนจือ

ควงมู่เย๋ รับบท เยี่ยตู้หานถาน

เกาอํ่นหยู่ รับบท อวี๋เหวินโจว (กัปตันทีม)

เจี่ยงหลง รับบท หวงเส้าเทียน (รองกัปตันทีม)

ทีมป้าถู

กูโย่วหมิง รับบท หานเหวินซิง (กัปตันทีม)

ฉวี่ห้าวจุ้น รับบท จางซินเจี่ย (รองกัปตันทีม)

ทีมเวยเฉ่า

กู่หยู่เฟิง รับบท หวังเจี๋ยซี (กัปตันทีม)

เฉินหงเจี้ง รับบท เกาอิงเจี้ย

จี้เซี่ยหนิง รับบท โจวเยี่ยป่าย

อ้างอิง